VENDIM
Nr. 648, datë 27.8.2026

[bookmark: _Hlk228888808][bookmark: _GoBack]PËR KALIMIN NË PËRGJEGJËSI ADMINISTRIMI TË MINISTRISË SË ARSIMIT TË PASURISË NR. 1/136-ND, NË ZONËN KADASTRALE 8320, PËR QENDRËN E SHËRBIMEVE ARSIMORE, DHE REVOKIMIN E SË DREJTËS SË PRONËSISË TË BASHKISË TIRANË

[bookmark: _Hlk228807007]Në mbështetje të nenit 100 të Kushtetutës; të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe të shkronjës “a”, të nenit 8/a, të ligjit nr. 8744, datë 22.2.2001, “Për transferimin e pronave të paluajtshme të shtetit në njësitë e qeverisjes vendore”, të ndryshuar, me propozimin e ministrit të Arsimit dhe të ministrit të Shtetit për Pushtetin Vendor, Këshilli i Ministrave 

VENDOSI:

1. Kalimin në përgjegjësi administrimi të Ministrisë së Arsimit të pasurisë nr. 1/136-nd, në zonën kadastrale 8320, godina nr. 3, në Rezidencën Studentore Universitare nr. 3, Tiranë, për Qendrën e Shërbimeve Arsimore, dhe revokimin e së drejtës së pronësisë të Bashkisë Tiranë, me qëllim sigurimin e ambienteve të punës për Qendrën e Shërbimeve Arsimore, sipas certifikatës së regjistrimit, kartelës së pasurisë dhe fragmentit të hartës kadastrale, që i bashkëlidhen këtij vendimi dhe janë pjesë përbërëse të tij. 
2. Brenda 30 (tridhjetë) ditëve nga hyrja në fuqi e këtij vendimi, realizohet regjistrimi i pronës së përcaktuar në pikën 1 dhe dorëzimi i saj nëpërmjet nënshkrimit të aktdorëzimit ndërmjet Bashkisë Tiranë dhe Ministrisë së Arsimit, e cila është përgjegjëse për ndjekjen dhe përfundimin e të gjitha procedurave, sipas legjislacionit në fuqi.
3. Ministrisë së Arsimit dhe Qendrës së Shërbimeve Arsimore u ndalohet ndryshimi i destinacionit të përdorimit të pasurive, të përmendura në pikën 1, të këtij vendimi.
4. Ngarkohen Bashkia Tiranë, Ministria e Arsimit, ministri i Shtetit për Pushtetin Vendor, Qendra e Shërbimeve Arsimore dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Albana Koçiu

KARTELA E PASURISE SE PALUAJTSHME

Vol. 20 Fgq. 112

